b'\n_START_ARTICLE_\nC-VM i h\xc3\xa5ndbold 1990 (m\xc3\xa6nd)\n_START_PARAGRAPH_\nC-Verdensmesterskabet i h\xc3\xa5ndbold for m\xc3\xa6nd 1990 var det ottende og hidtil sidste C-VM i h\xc3\xa5ndbold for m\xc3\xa6nd, og turneringen med deltagelse af 12 hold afvikledes i Finland i perioden 31. marts \xe2\x80\x93 8. april 1990. Finland var C-VM-v\xc3\xa6rtsland for f\xc3\xb8rste gang. Turneringen fungerede som den europ\xc3\xa6iske kvalifikation til B-VM 1992, og holdene spillede om fire ledige pladser ved B-VM._NEWLINE_Turneringen blev vundet af Norge, som i finalen besejrede v\xc3\xa6rtslandet Finland med 32-27, og som dermed kvalificerede sig til B-VM sammen med vinderen af bronzekampen, Vesttyskland og Bulgarien.\n_START_SECTION_\nResultater\n_START_PARAGRAPH_\nDe tolv deltagende hold var inddelt i to grupper med seks hold, og i hver gruppe spillede holdene en enkeltturnering alle-mod-alle. De to gruppevindere gik direkte videre til finalen, og toerne gik videre til bronzekampen. Treerne spillede videre i kampen om 5.-pladsen, mens firerne spillede om 7.-pladsen, femmerne om 9.-pladsen og sekserne om 11.-pladsen.'